Ուորթինի ուռուցք

**Ուորթինի ուռուցք**, հայտնի է նաև որպես պտկիկավոր լիմֆոմատոզ ցիստադենոմա, թքագեղձերի բարորակ նորագոյացություն, որը պարունակում է առատ լիմֆոցիտներ և սաղմնային կիստոզ կենտրոններ (ավշային հանգույցների նմանվող ստրոմա): Այն իր անունը ստացել է ի պատիվ հյուսվածքաբան` Սքոթ Ուորթին, ով նկարագրել է երկու նման դեպքեր 1929թ-ին:

## Նշաններ և ախտանիշներ
Ուորթինի ուռուցքը հիմնականում հանդիպում է 60-ից մինչև 70 տարեկան անձանց մոտ: Համաձայն վերջին ուսումնասիրությունների՝ արական սեռի մոտ այն ունի որոշակի հակվածություն: Այս ուռուցքը անցավ գոյացություն է, ունի դանդաղ աճ և սովորաբար տեղակայվում է հարականջային թքագեղձում՝ ստորին ծնոտի անկյան մոտ: Կլինիկորեն 5–14% դեպքերում Ուորթինի ուռուցքը երկկողմանի է, սակայն երկու զանգվածները սովորաբար ձևավորվում են տարբեր ժամանակահատվածներում։ Հազվադեպ դեպքերում հիվանդների մոտ կարող է դիտվել մետապլաստիկ ձևը:
### Տեղակայում

Ամենահավանական ախտահարման թիրախը համարվում է հարականջային թքագեղձը: Փաստորեն, գործնականում դա միակ ուռուցքն է, որը  սահմանափակված է հարականջային թքագեղձում: ՈՒորթինի ուռուցքը հարականջային թքագեղձի  երկրորդ ամենատարածված բարորակ ուռուցքն է պլեոմորֆ ադենոմայից հետո, սակայն այն կայուն աճում է:

## Պատճառագիտություն
Թեև դրա առաջացման պատճառն անհայտ է, կա մեծ կապ վնասակար սովորությունների հետ`օրինակ,  ծխելու: Ծխողների մոտ Ուորթինի ուռուցքի զարգացման ռիսկը մոտ 8-անգամ ավելի բարձր է, քան ընդհանուր բնակչությանմոտ:

## Ախտորոշում
Մանրադիտակի տակ այս ուռուցքի տեսքը յուրովի է: Կան կիստոզ տարածություններ, որոնք շրջապատված են օնկոցիտների երկու միատեսակ շարքերով, որոնք էպիթելային բջիջներ են՝ առատ հատիկավոր էոզինոֆիլ ցիտոպլազմայով: Կիստոզ տարածություններն ունեն դուրս ցցված էպիթել, որոնք կոչվում են պտկիկավոր ծալքեր: Բացի այդ, էպիթելը պարունակում է լիմֆոիդ ստրոմա՝ սաղմնային կենտրոնի ձևավորմամբ։ 

Դիֆերենցիալ ախտորոշումը ներառում է ճարպային լիմֆադենիտ և օնկոցիտոմա:


Image:Warthin's tumor.jpg|Ուորթինի ուռուցքը տեղակայվել է որպես հարականջային թքագեղձի զանգված միջին տարիքի տղամարդու մոտ, ում մոտ նախկինում կատարվել է մակերեսային պարոտիդէկտոմիա: Պատկերի աջ կողմում գտնվող ուռուցքը հստակ սահմանազատված է հարակից թքագեղձից
Image:Papillary cystadenoma lymphomatosum1.jpg|Հարականջային թքագեղձի Ուորթինի ուռուցքի նկար ցածր խոշորացման մանրադիտակով
Image:Warthin tumor (1).jpg|Ուորթինի ուռուցքի հիստոպաթոլոգիական  պատկեր հարականջային թքագեղձում
Image:Warthin tumor (2).jpg|Հարականջային թքագեղձի Ուորթինի ուռուցքի հիստոպաթոլոգիա (այլ նկար) 
Image:Warthin tumor (3).jpg|Հարականջային թքագեղձի Ուորթինի ուռուցքի ավելի խոշոր նկար
Image:Papillary cystadenoma lymphomatosum2.jpg|Ուորթինի ուռուցք` միջին խոշորացման մանրադիտակով
Image:Papillary cystadenoma lymphomatosum3.jpg|Ուորթինի ուռուցքի բարձր խոշորացման մանրադիտակով, որտեղ պատկերված է  բնորոշ երկշերտ էպիթել


## Բուժում
Այս ուռուցքի բուժման դեպքում ցուցված է վիրահատական միջամտոություն`պարոտիդէկտոմիա:

## Տես նաև
* Պլեոմորֆ ադենոմա

## Ծանոթագրություններ

## Գրականություն
*Kahn, Michael A. Basic Oral and Maxillofacial Pathology. Volume 1. 2001

## Արտաքին հղումներ

Կատեգորիա:Բերանի խոռոչի հիվանդություններ
Կատեգորիա:Բժշկագիտությունը Հայաստանում
Կատեգորիա:Բժշկական ախտորոշում
Կատեգորիա:Բժշկության բաժիններ
Կատեգորիա:Հիվանդություններ այբբենական կարգով
Կատեգորիա:Հիվանդություններ ըստ օրգան համակարգերի
Կատեգորիա:Նորագոյացություններ
Կատեգորիա:Նորագոյացությունների տեսակներ
Կատեգորիա:Ուռուցք
Կատեգորիա:Ուռուցքաբանություն
Կատեգորիա:Ուռուցքային հիվանդություններ
Կատեգորիա:Ուռուցքների տեսակներ